text: গঙ্গাচড়ায় দুর্যোগে ক্ষতিগ্রস্তদের মাঝে ঢেউটিন বিতরণ
  জাতীয় পার্টির মহাসচিব ও বিরোধী দলীয় চিফ হুইপ মশিউর রহমান রাঙ্গা বলেছেন, ভৌগলিক কারণে প্রতি বছর ফণীসহ বিভিন্ন প্রাকৃতিক দুর্যোগ আঘাত হানে। সরকারের পূর্ব প্রস্তুতির কারণেই এসব দুর্যোগে ক্ষয়ক্ষতি কম হয়। যারা ক্ষতিগ্রস্থ হয় তাদের দ্রুতই পুনর্বাসনে সরকার আন্তরিক। গতকাল মঙ্গলবার দুপুরে গঙ্গাচড়া উপজেলা প্রশাসন আয়োজিত প্রাকৃতিক দুর্যোগে ক্ষতিগ্রস্থ পরিবারের মাঝে ঢেউ টিন ও গৃহ সহায়তার চেক বিতরণ অনুষ্ঠানে তিনি এসব কথা বলেন।
  উপজেলা নির্বাহী কর্মকর্তা তাসলীমা বেগমের সভাপতিত্বে অনুষ্ঠানে বক্তব্য দেন উপজেলা চেয়ারম্যান আলহাজ¦ রুহুল আমিন, ভাইস চেয়ারম্যান সাজু মিয়া, মহিলা ভাইস চেয়ারম্যান রাবেয়া বেগম, উপজেলা জাতীয় পার্টির সম্পাদক আবুল কালাম আজাদ, উপজেলা প্রকল্প বাস্তবায়ন কর্মকর্তা জাহাঙ্গীর আলম, উপজেলা কৃষি কর্মকর্তা শরিফুল ইসলাম, উপজেলা সমবায় কর্মকর্তা আফতাবুজ্জামান, উপজেলা যুব উন্নয়ন কর্মকর্তা খন্দকার এনামুল কবীর, উপজেলা সমাজসেবা কর্মকর্তা মোসাদ্দেক আলী প্রমুখ।